JSE praat sojaboon-sake op Grootplaas - AgriOrbit
Home Radio & Video Grootplaas JSE praat sojaboon-sake op Grootplaas
Met die rekord sojaboon-oes wat vir dié seisoen verwag word, is hierdie gewas deesdae sterk op die voorgrond. Anelisa Matutu van die Johannesburgse Aandelebeurs oftewel JSE, vertel vir Elsa Esterhuizen meer oor sojabone, veral wat verhandeling betref.
Previous articleNew Grabouw venue for Tru-Cape Packhouse Challenge
Next articleVerkopersverklarings kan siekteverspreiding hokslaan
SA Cheese Festival crowned Festival of the Year on World Tourism Day
Zoetis kuier op Grootplaas Departement dok op oor gesloer met sertifikaat | Netwerk24
Departement dok op oor gesloer met sertifikaat
Deur Jeanne-Marié Versluis 01 Julie 2015 01:40
Vliegtuie op die O.R. Tambo-lughawe. Foto: Nelius Rademan, Foto24
Die departement van binnelandse sake moet ’n egpaar se regskoste betaal omdat dié ’n dringende hofaansoek moes bring om ’n onverkorte geboortesertifikaat vir hul minderjarige dogter te kry.
Paul Derbyshire, sy vrou, ­Tracy Lee, dié se dogter Kate (15), en hul ouer dogter kan vanmiddag van die O.R. Tambo-lughawe na Dubai vlieg omdat Kate dié sertifikaat uiteindelik het.
■ ​Nuwe wet kan toerisme laat ly
■ ​Nuwe wet sál toeriste afskrik, sê Asata
■ ​Toergroep uit Indië wél na SA
Die gesin van Boskruin, Randburg, gaan in Europa vakansie hou.
Die egpaar het die aansoek in die hooggeregshof in Pretoria ingedien.
Hulle wou die departement van binnelandse sake laat verplig om die sertifikaat Maandag teen 17:00 uit te reik nadat hulle reeds op 13 Mei daarom aansoek gedoen het en die versekering ontvang het dat dit betyds sou wees.
Ná verskeie navrae is daar op 19 Junie vir hulle gesê hulle moet nog agt weke wag, het Paul in ’n eedsverklaring voor die hof gesê.
Eers nadat die egpaar Vrydag die hofaansoek ingedien het, het binnelandse sake laat weet die sertifikaat is gereed.
Regter Cynthia Pretorius het die departement Maandag beveel om die koste van die Derbyshires se hofaansoek te betaal.